Lav et referat af nedenstående tekst:

Tekst:
Cyklerne var fundet frem i det gode vejr, for DM i mountainbike blev i weekenden afviklet i Kongshøjskoven ved Gug. 219 cykelryttere tog ruten rundt i skoven i dag, og i Dame Elite og Herre U23 lå søskendeparret Gustav og Sofie Heby pænt i top. For mens søster tog sig sikkert af førstepladsen kunne brormand tage sig af andenpladsen foran venner og familie. Og det var helt specielt. For de er nemlig selv fra Gug. - Det er mega fedt. Det er i den her skov, jeg startede med at cykle for 15 år siden, så det er specielt at blive elite Danmarksmester første gang her, lyder det fra 22-årige Sofie Heby. - Det føles godt. Det er den fedeste oplevelse, jeg har haft længe. Alle der har stået rundt omkting er nogen, jeg kender og ser til hverdag, og det er bare en god stemning, og jeg er vild med det, lyder det fra hendes bror, Gustav Heby.

Referat:
Et ungt søskendepar fra Aalborg var blandt de bedste til weekendens mesterskaber.